Storstilet razzia mod spritbilister i Dronninglund og Brønderslev i nat.

Fire spritbilister og to narkopåvirkede bilister blev det til, da Nordjyllands Politi kontrollerede julefrokosttrafikken i Dronninglund og Brønderslev i går. Fra klokken 16 og frem til  midnat stoppede politipatruljer cirka 350 køretøjer i Brønderslev og Dronninglund. En læge deltog i razziaen og udtog blodprøver på mistænkte spritbilister. Test med alkometer og narkometer viste i alt seks personer, der fik udtaget blodprøve og nu må afvente resultatet af de kemiske undersøgelser. I alt opdagede politiet 33 forseelser og sigtede 24 personer for alt fra kørsel uden kørekort og manglende forsikring til kørsel på knallert uden hjelm.